NÁVRH
UZNESENIE VLÁDY SLOVENSKEJ REPUBLIKY
č. 
z 

k návrhu na ratifikáciu Rímskeho štatútu Medzinárodného trestného súdu
(Rím, 17. júl 1998)

Číslo materiálu: | 162.664/2001-MEPO
Predkladateľ: | minister zahraničných vecí, minister spravodlivosti
Vláda

A. 	súhlasí

	s ratifikáciou Rímskeho štatútu Medzinárodného trestného súdu, ktorý bol prijatý v 
 	Ríme 17. júla 1998 (ďalej len “Rímsky štatút”) a uplatňuje k nemu nasledujúce vyhlásenia:

	1.	“V súlade s článkom 87 ods. 2 štatútu Slovenská republika vyhlasuje, že žiadosti Súdu o spoluprácu a akékoľvek dokumenty týkajúce sa takýchto žiadostí musia byť predložené v anglickom jazyku, ktorý je jedným z pracovných jazykov Súdu, a súčasne preložené do slovenského jazyka, ktorý je štátnym jazykom na území Slovenskej republiky.” 

 	2.	“V súlade s článkom 103 ods.1 písm. b/ štatútu Slovenská republika vyhlasuje, že v prípade potreby prijme Súdom odsúdené osoby, ktoré sú štátnymi občanmi Slovenskej republiky alebo majú na jej území trvalý pobyt, na výkon trestu odňatia slobody a uplatní pritom princíp premeny trestu uloženého Súdom.”

B. 	odporúča

		prezidentovi Slovenskej republiky 
	
	B.1	ratifikovať Rímsky štatút po vyslovení súhlasu Národnej rady Slovenskej 
 		republiky s uplatnením vyhlásení k článku 87 ods.2 a k článku 103 ods.1 

	Národnej rade Slovenskej republiky

	B.2	rozhodnúť o tom, že ide o zmluvu podľa článku 7 ods.5 Ústavy Slovenskej
 		republiky 

C.	poveruje

	predsedu vlády Slovenskej republiky 

	C.1	predložiť Rímsky štatút na vyslovenie súhlasu Národnej rade Slovenskej 
 		republiky

	ministra zahraničných vecí a ako alternáta ministra spravodlivosti

	C.2	odôvodniť návrh na vyslovenie súhlasu v Národnej rade Slovenskej republiky

D. 	ukladá

	ministrovi zahraničných vecí

	D.1	vykonať príslušné opatrenia spojené s nadobudnutím platnosti Rímskeho štatútu 
 		pre Slovenskú republiku 

	D.2	zabezpečiť vyhlásenie Rímskeho štatútu v Zbierke zákonov Slovenskej republiky

	ministrovi spravodlivosti 
	ministrovi vnútra

	D.3	predložiť vláde návrh legislatívnych zmien potrebných na zabezpečenie 
 		vykonávania Rímskeho štatútu

 	D.4	zabezpečiť v spolupráci s ministrom zahraničných vecí vykonávanie Rímskeho 
 		štatútu po nadobudnutí jeho platnosti pre Slovenskú republiku

Vykonajú:
	predseda vlády
	minister zahraničných vecí 
 	minister spravodlivosti
	minister vnútra

Na vedomie: 

	Kancelária prezidenta Slovenskej republiky
	Kancelária Národnej rady Slovenskej republiky
	Generálna prokuratúra Slovenskej republiky